Diofant
Diofant iz Aleksandrije (starogrčki: Διόφαντος ὁ Ἀλεξανδρεύς (Dióphantos ho Alexandreús), oko 250.), je starogrčki matematičar. Otkrio je Diofantove jednačine. Unatoč tome da je bio istaknuti matematičar svog vremena, vrlo malo je poznato o Diofantovom životu. Njegov rad je sačuvan u šest poglavlja Aritmetike koja su sačuvana (sedam poglavlja je izgubljeno), koja je bila vjerovatno najstariji sistematski traktat o algebri. Diofant se je prvenstveno zanimao za teoriju brojeva i rješavanje jednačina. Ima velik doprinos u napretku algebre upotrebom simbola za veličine, matematičke operacije i odnose. Prethodno su ove veličine opisivane riječima.